ROMANIA

JUDEŢUL MUREŞ Vizat,

COMUNA ACĂȚARI Secretar

PRIMAR Jozsa Ferenc

P R O I E C T D E H O T Ă R Â R E

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș

Primarul comunei Acăţari;

Având în vedere referatul de aprobare a Primarului comunei Acățari nr.1084/2025, raportul compartimentului de resort nr.1991/2025 , precum şi avizul comisiilor de specialitate,

Având în vedere dispoziţiile art. 104 alin. (1) lit. c) din Legea nr. 98/2016 privind achizițiile publice, ale art.8 alin.(3), lit. „d^1”, ale art.10 alin.(4) - (5), art.22 alin.(1) și (3), art.22, art.29, art.30 și art.32 alin.(3) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

În temeiul prevederilor art. 2 alin. (1), alin. (3) lit. c), d), e), art.6 alin.(1) – lit.„e”, „h” şi „i”, alin. (3), art.7 și art.12 alin.(2) și art.15 ale Legii nr.101/2006 serviciului de salubrizare a localităţilor, cu modificările şi completările ulterioare,

Potrivit reglementărilor art.17 alin.(3) pct. 18, 20, 22 și 24, precum şi ale art.20 coroborate cu cele ale art.21 alin.(1) din Statutul Asociației de Dezvoltare Intercomunitară (ADI) „Ecolect Mureş”,

Având în vedere avizarea Documentației de delegare temporară a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare;

În temeiul dispozițiilor art.129 alin.(1), coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**P r o p u n e :**

**Art.1.** Se avizează Documentaţia de delegare temporară - până la finalizarea procedurii de atribuire prin licitaţie deschisă, a gestiunii pentru prestarea activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș, prevăzută în anexa care face parte integrantă din prezenta hotărâre.

**Art.2. (1)** Se aprobă inițierea procedurii de atribuire prin negociere fără publicarea prealabilă a unui anunţ de participare a contractului de delegare temporară a gestiunii serviciilor prevăzute la art.1.

**(2)** Durata gestiunii delegate prevăzute la alin.(1) este estimată la 18 luni.

**Art.3.** Se mandatează Primarul comunei Acățari să voteze în Adunarea Generală a Asociaților ADI „Ecolect Mureş”, documentația avizată conform art.1 din prezenta hotărâre.

**Art.4.** Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama comunei Acățari delegarea temporară a gestiunii serviciului de salubrizare conform prevederilor art. 2 și a documentaţiei avizate conform art.1.

**Art.5.** **(1)** Se mandatează ADI „Ecolect Mureş”, să semneze contractul de delegare cuprins în documentația aprobată conform art.1.

**(2)** În sensul alin.(1), ADI „Ecolect Mureş” va putea modifica documentaţia, fără un acord prealabil, în funcţie de modificările care se impun, fiind mandatată să aducă orice lămuriri și modificări în atenţia operatorilor economici interesaţi, pe calea clarificărilor, fără ca modificările operate să aducă atingere standardelor de realizare a serviciilor publice de salubrizare din județul Mureș.

**Art.6.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș, avizată conform art. 1, şi răspunde de aducerea ei la îndeplinire.

Primar,

Osvath Csaba

ROMANIA

JUDEȚUL MUREȘ

PRIMĂRIA COMUNEI ACĂȚARI

Tel/Fax: 0265 333112, 0265 333298; e-mail: robert@acatari.ro, www.acatari.ro

Nr.1084/21 februarie 2025

**RERERAT DE APROBARE**

**privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș**

UAT Județul Mureș a încheiat în data de 23.08.2018, Contractul nr. 18062/268/23.08.2018 privind delegarea prin concesiune a activităţilor de tratare mecanică și biologică, din cadrul SMIDS Mureş, judeţul Mureş, componentă a Sistemului de management integrat al deşeurilor solide din judeţul Mureş – SMIDS, cu asocierea S.C. SALUBRIS WASTE MANAGEMENT S.R.L. - S.C. ECO FIRE SYSTEMS S.R.L., reprezentată prin liderul de asociere S.C. SALUBRIS WASTE MANAGEMENT S.R.L.

Având în vedere faptul că durata contractului a expirat la data de 17.12.2024, se impune luarea unor măsuri urgente de către Asociaţia de Dezvoltare Intercomunitară „ECOLECT Mureş” în vederea atribuirii delegării gestiunii pentru prestarea activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică prin exploatarea Stației de Tratare Mecanică și Biologică Sânpaul din județul Mureș.

În acest context, în vederea atribuirii unui nou contract de delegare, conform prevederilor legale în materie, Asociaţia de Dezvoltare Intercomunitară „ECOLECT Mureş”, a stabilit gestiunea delegată ca modalitate de operare şi administrare a infrastructurii aferente serviciului de salubrizare şi procedura de atribuire a contractului de delegare a acestei gestiuni ca fiind licitaţia deschisă.

Până la atribuirea noului contract de gestiune pentru prestarea activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică prin exploatarea Stației de Tratare Mecanică și Biologică Sânpaul din județul Mureș, conform celor menționate în paragraful anterior, ținând cont și de termenul scurt rămas până la data la care actualul operator asigură prestarea serviciilor, se impune luarea măsurilor necesare pentru a putea fi organizată o procedură de achiziție prin negociere fără publicarea prealabilă pentru atribuirea unui contract pe o perioadă de maxim 18 luni, respectiv până la finalizarea procedurii de atribuire prin licitaţie deschisă.

Având în vedere cele de mai sus, propunem spre aprobare următorul proiect de hotărâre.

Primar,

Osvath Csaba